सुनको मूल्य तोलामा एक हजार आठ सयले बढ्यो
स्थानीय बजारमा पहेँलो धातुको मूल्य आज प्रतितोला रु एक हजार आठ सयले वृद्धि भएको छ । नेपाल सुनचाँदी व्यवसायी महासङ्घका अनुसार छापावाला सुन प्रतितोला रु एक लाख ४४ हजार पुगेको छ । यो मूल्य हालसम्मकै उच्च हो ।
काठमाडौँ, जेठ  २४  गते । स्थानीय बजारमा पहेँलो धातुको मूल्य आज प्रतितोला रु. एक हजार आठ सयले वृद्धि भएको छ । नेपाल सुनचाँदी व्यवसायी महासङ्घका अनुसार छापावाला सुन प्रतितोला रु. एक लाख ४४ हजार पुगेको छ । यो मूल्य हालसम्मकै उच्च हो ।छापावाला सुन बुधबार प्रतितोला रु. एक लाख ४२ हजार दुई सयमा कारोबार भएको थियो । यस्तै तेजाबी सुन बुधबार प्रतितोला रु. एक लाख ४१ हजार पाँच सयमा कारोबार भएको थियो । तेजाबी सुनको मूल्य आज रु. एक लाख ४३ हजार तीन सय निर्धारण गरिएको छ ।त्यस्तै चाँदीको मूल्य आज रु. एक हजार आठ सय ५० निर्धारण गरिएको छ । चाँदीको मूल्य बुधबार प्रतितोला रु. एक हजार आठ सय २५ रहेको थियो । रासस